หุ้นสหรัฐฯปิดลบ
ตลาดหุ้นสหรัฐปิดในแดนลบ ดัชนีหุ้นดาวโจนส์ ลดลง 87.55 จุด ขณะที่ราคาน้ำมัน ปิดลบถ้วนหน้า
28 พ.ย. 2555

ตลาดหุ้นสหรัฐปิดในแดนลบ ดัชนีหุ้นดาวโจนส์ ลดลง 87.55 จุด ขณะที่ราคาน้ำมัน ปิดลบถ้วนหน้า 
ตลาดหุ้นสหรัฐฯวานนี้(27พ.ย.) ปิดในแดนลบ ขณะที่ข้อมูลทางเศรษฐกิจที่สดใสของอเมริกา ก็ไม่อาจต้านทานแรงกดดันนี้ได้       ดัชนีหุ้นดาวโจนส์ ลดลง 87.55 จุด (0.68 เปอร์เซ็นต์) ปิดที่ 12,879.82 จุด แนสแดค ลดลง 9.04 จุด (0.30 เปอร์เซ็นต์) ปิดที่ 2,967.74 จุด เอสแอนด์พี ลดลง 7.20 จุด (0.51 เปอร์เซ็นต์) ปิดที่ 1,399.09 จุด ขณะที่ราคาน้ำมัน ปิดลบถ้วนหน้า หลังนักลงทุนเคลือบแคลงต่อการอนุมัติเงินกู้งวดใหม่แก่กรีซของยูโรโซน บดบังความคึกคักต่อข้อมูลทางเศรษฐกิจที่สดใสในอเมริกา       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม ลดลง 56 เซนต์ ปิดที่ 87.18 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.05 ดอลลาร์ ปิดที่ 109.87 ดอลลาร์ต่อบาร์เรล